钦定古今图书集成/明伦汇编/氏族典/第387卷 > 李自良
## 钦定古今图书集成/明伦汇编/氏族典/第387卷 > 李自良

按《唐书李自良传》：“自良，兖州泗水人。天宝乱，往从兖
郓节度使能元皓，以战多，累授右卫率，积阀至试殿
中监，事浙东薛兼训节度府。兼训徙太原，又为牙将
鲍防代总节度事。会回纥入寇，防遣大将焦伯瑜等
击之。自良请坚壁勿出，防不听，战败，由是知名。马燧
代防，表为军候。自良为人勤且有谋。燧来朝，德宗罢”
燧兵，以自良代之。自良以事燧久不敢当，乃授右龙
武大将军，入谢。帝终以河东近胡，谓曰：“守北门无易
卿者。”乃以检校工部尚书充河东节度使。居治九年，
卒于官。

===李宝臣===按《唐书李宝臣传》，“宝臣，字为辅，本范阳内属奚也，范
阳将张锁高畜为假子，故冒其姓名。忠志为安禄山
射生，从入朝，留为射生子弟，出入禁中。禄山反，遁归，
更为禄山假子，事安庆绪，为恒州刺史。九节度师围
相州也，忠志惧，归命于朝，肃宗即授故官。史思明度
河，忠志复叛。思明死，忠志不肯事朝义，使裨将王武”
俊挈五州以献。朝义平，擢礼部尚书，封赵国公，名其
军。成德即拜节度使，赐姓及名。于是遂有恒、定、易、赵、
深、冀六州地。与薛嵩、田承嗣、李正己、梁崇义相姻，嫁
为表里。始，宝臣与正己素为承嗣所易，其弟宝正，承
嗣婿也，与承嗣子维击球，马骇，触维死，承嗣鞭杀之，
由是交恶。乃与正己共劾承嗣可讨状，代宗欲其自
相图，则势离易制，即诏宝臣与朱滔及正己攻沧州。
历年未下。天子遣中人马希倩劳宝臣，宝臣归使者
百缣，使者恚，抵诸道，宝臣顾左右，愧甚。而承嗣知宝
臣少长范阳，心常欲得之，阴使客说曰：“公与滔共攻
沧州，即有功，利归天子，公于何赖？诚能赦承嗣罪，请
奉沧州入诸赵，愿取”范阳以报。宝臣遂阴交承嗣而
劫滔。承嗣知衅成，入堡，使人谢宝臣，宝臣惭而还。俄
进封陇西郡王，又拜同中书门下平章事，拜司空。宝
臣既贮异志，引妖人作谶，妖人畏事露且诛，诈曰：“公
饮甘露，可与天神接。”密寘菫于液，宝臣已饮即喑，三
日死。惟岳悉诛杀妖人。